open-index/open-wikipedia-markdown huggingface dataset:
Cheryl

Η **Cheryl Ann Tweedy** (30 Ιουνίου 1983) είναι Αγγλίδα τραγουδίστρια, χορεύτρια και τηλεοπτική προσωπικότητα. Γεννημένη και μεγαλωμένη στο Νιουκαστλ, απέκτησε φήμη στα τέλη του 2002 μετά την νίκη της στο Girls Aloud, ένα εφηβικό συγκρότημα που δημιουργήθηκε στα πλαίσια του σόου ταλέντων *Popstars: The Rivals*. Ενώ ήταν ακόμα μέλος του συγκροτήματος, ξεκίνησε μια σόλο καριέρα τον Απρίλιο 2009 και από τότε και μέχρι το 2014, κυκλοφόρησε τέσσερις δίσκους - *3 Words* (2009), *Messy Little Raindrops* (2010), *A Million Lights* (2012), *Only Human* (2014). Οι δίσκοι περιλάμβαναν δέκα singles, πέντε από τα οποία -  "Fight for This Love, "Promise This", "Call My Name", "Crazy Stupid Love", "I Don't Care" - μπήκαν στην πρώτη θέση στο UK Singles Chart. Η Cheryl ήταν η πρώτη Βρετανίδα σόλο καλλιτέχνης που έχει πέντε singles στο νούμερο 1 στο Ηνωμένο Βασίλειο και κατείχε το ρεκόρ της Βρετανίδας σόλο καλλιτέχνη με τα περισσότερα number-one singles στο ΗΒ μέχρι που η Jess Glynne το κατέριψε το 2018.

Η Cheryl έγινε κριτής στην βρετανική έκδοση του *The X Factor* το 2008. Ήταν μέντορας σε δυο νικητές του σόου (της Alexandra Burke στην πέμπτη σεζόν και του Joe McElderry στην έκτη σεζόν) προτού παραιτηθεί το 2011 και γίνει κριτής στην αμερικανική έκδοση, από την οποία αποχώρησε στην φάση των οντισιόν. Επέστρεψε ως κριτής στην εντέκατη και δωδέκατη σεζόν της βρετανικής έκδοσης. Από το 2019 έως το 2020, η Cheryl ήταν κριτής στο *The Greatest Dancer*.

Η Cheryl έγινε ένα αναγνωρισμένο και πολυφωτογραφημένο style icon, ενώ ο τύπος την περιγράφει ως "fashionista". Έχει φωτογραφηθεί για τα εξώφυλλα των περιοδικών *British Vogue*, *Elle, Harper's Bazaar* καθώς και στο εξώφυλλο των περιοδικών της εταιρείας καλλυντικών L'Oréal από το 2009 έως το 2018. Το καθαρό εισόδημά της εκτιμάται πως ανερχόταν στα £20 εκατ. τον Οκτώβριο 2014. Η Cheryl ήταν παντρεμένη με τον Άγγλο ποδοσφαιριστή Άσλεϊ Κολ από τον Ιούλιο 2006 έως τον Σεπτέμβριο 2010. Παντρεύτηκε τον Jean-Bernard Fernandez-Versini τον Ιούλιο 2014. Από το 2016 έως το 2018, είχε σχέση με τον τραγουδιστή των One Direction Liam Payne, με τον οποίο απέκτησε έναν γιο τον Μάρτιο 2017.

## Παραπομπές


## Εξωτερικοί σύνδεσμοι

* 
* 

Κατηγορία:Αγγλίδες τραγουδίστριες ποπ
Κατηγορία:Άγγλοι χορευτές
Μάρκος Ιούλιος Γέσιος Μαρκιανός

Ο **Μάρκος Ιούλιος Γέσιος Μαρκιανός**, λατιν.: Marcus Julius Gessius Marcianus (απεβ. το 218) επίσης γνωστός ως **Γέσιος Μαρκιανός**  (άνθισε το δεύτερο μισό του 2ου αι. και το πρώτο μισό του 3ου αι.) ήταν Σύριος Ρωμαίος ευγενής.

## Ιστορικό
Λίγα είναι γνωστά για την προέλευση του Mαρκιανού. Προερχόταν από την Arca Caesarea   (σύγχρονη Arqa, στον Λίβανο). Ήταν ιππέας αξιωματικός, που έγινε promagistratus (διοικητής).  Δεν είναι γνωστές περαιτέρω λεπτομέρειες για την πολιτική σταδιοδρομία του Mαρκιανού. Δολοφονήθηκε με εντολή του Ρωμαίου Αυτοκράτορα Μακρίνου το 218  στην Έμεσα της Συρίας.

## Οικογένεια
Ο Μαρκιανός νυμφεύτηκε τη Ρωμαία Σύρια ευγενή Ιουλία Αβίτα Μαμαία, ως ο δεύτερος σύζυγός της.  Αυτή ήταν η δεύτερη κόρη των ισχυρών Ρωμαίων Συρίων ευγενών Ιουλίας Μαίσας και Γαΐου Ιουλίου Αβίτου Αλεξιανού. Αδελφή της Ιουλίας Μαίσας ήταν η Ιουλία Δόμνα, σύζυγος του Ρωμαίου Αυτοκράτορα Λεύκιου Σεπτίμιου Σεβήρου. Εξαδέλφια της ήταν οι Ρωμαίοι Αυτοκράτορες Καρακάλλας και Πόπλιος Σεπτίμιος Γέτας. Η Ι. Αβίτα Μαμαία ήταν θεία του Ρωμαίου Αυτοκράτορα Ελαγάβαλου. 

Ο Mαρκιανός νυμφεύτηκε την Ι. Α. Mαμαία κάποια στιγμή μετά το 200. Ο γάμος του Μαρκιανού και της Μαμαίας μπορεί να ενίσχυσε τη δύναμη του Σεπτίμιου Σεβήρου στις επαρχίες της Ρωμαϊκής Ανατολής.  Η Μαμαία έφερε τον Mαρκιανό τα ακόλουθα παιδιά:
* πιθανός γιος Mάρκος Ιούλιος Γέσιος Βασιανός , ιερέας των *fratres arvales* (αδελφών των αγρών).
* κόρη  Θεόκλεια 
* γιος Μάρκος Ιούλιος Γέσιος Βασιανός Αλεξιανός 208-235,  που έγινε ο Ρωμαίος Αυτοκράτορας Αλέξανδρος Σεβήρος (β. 222 - 235).

## Παραπομπές


## Πηγές
* Ιστορία των Αυγύστων, Οι δύο Μαξιμίνοι
* AR Birley, *Septimius Severus: Ο αφρικανικός αυτοκράτορας*, Routledge, 2002
* Το άρθρο της Julia Avita Mamaea στο Livius.org 
* Alexander Severus (222-235 μ.Χ.) - De Imperatoribus Romanis από τον HW Benario

## Δείτε επίσης
* Δυναστεία των Σεβήρων

Κατηγορία:Δυναστεία της Έμεσας
Σέριλ Κρόου

Η **Σέριλ Κρόου** (Sheryl Suzanne Crow, 11 Φεβρουαρίου 1962) είναι Αμερικανίδα μουσικός, τραγουδίστρια, στιχουργός και ηθοποιός. Η μουσική της περιλαμβλανει στοιχεία της pop, rock, country, jazz και blues. Έχει κυκλοφορήσει δέκα δίσκους και δυο ζωντανές συναυλίες ενώ έχει συνεισφέρει μουσικά σε αρκετές ταινίες. Τα πιο δημοφιλή τραγούδια της είναι "All I Wanna Do" (1994), "Strong Enough" (1994), "If It Makes You Happy" (1996), "Everyday Is a Winding Road" (1996), "Tomorrow Never Dies" (1997) (το τραγούδι για την ομώνυμη ταινία James Bond), "My Favorite Mistake" (1998), "Picture" (2002) (ντουέτο με τον ράπερ Kid Rock) και "Soak Up the Sun" (2002).

Η Crow έχει πουλήσει πάνω από 50 εκατ. δίσκους παγκοσμίως και έχει κερδίσει εννέα βραβεία Grammy (από 32 υποψηφιότητες) από την Εθνική Ακαδημία Τεχνών και Επιστημών. Ως ηθοποιός, η Crow έχει εμφανιστεί σε αρκετές τηλεοπτικές σειρές μεταξύ των οποίων στις *30 Rock*, *Cop Rock*, *GCB*, *Cougar Town*, *One Tree Hill* και *NCIS: New Orleans.*

## Βιβλία
*

## Παραπομπές


## Εξωτερικοί σύνδεσμοι
*
*
*Band Members (1999-Today) 
*Sheryl Crow's interview on National Public Radio's *[[Fresh Air]]*
*
*Sheryl Crow  at VH1.com
*Sheryl Crow mentioned in Mark Hurd sex scandal letter

Κατηγορία:Αμερικανίδες τραγουδίστριες
Κατηγορία:Αμερικανοί στιχουργοί
Κατηγορία:Αμερικανίδες ηθοποιοί
Νόρα Έφρον

Η **Nora Ephron** (19 Μαΐου 1941 - 26 Ιουνίου 2012) ήταν Αμερικανίδα δημοσιογράφος, συγγραφέας και κινηματογραφιστής. Είναι περισσότερο γνωστή για τις ρομαντικές κωμικές ταινίες της και ήταν τρεις φορές υποψήφια για Όσκαρ Καλύτερου Σεναρίου : για τις ταινίες *Silkwood* (1983), *When Harry Met Sally...* (1989), *Sleepless in Seattle* (1993). Κέρδισε το βραβείο BAFTA Καλύτερου Πρωτότυπου Σεναρίου για την ταινία *When Harry Met Sally...*. Συχνά γράφει σενάρια μαζί με την αδερφή της Delia Ephron. Η τελευταία ταινία της ήταν η *Julie & Julia* (2009). Η πρώτη παράσταση στην οποία έκανε την παραγωγή, *Imaginary Friends* (2002), τιμήθηκε ως μια από τις δέκα καλύτερες παραστάσεις της θεατρικής σεζόν 2002-03 στην Νέα Υόρκη. Κέρδισε το Drama Desk Award για την καλύτερη θεατρική παραγωγή στο *Love, Loss, and What I Wore*. Το 2013, η Ephron έλαβε μετά τον θάνατό της υποψηφιότητα για βραβείο Τόνι Καλύτερου Έργου για το *Lucky Guy*. Σκηνοθέτησε επίσης το “You’ve Got Mail” με την Μεγκ Ράϊαν και τον Τομ Χανκς.

## Παραπομπές


## Εξωτερικοί σύνδεσμοι
* 
* WNED Public Television (November 17, 1975), Interview with Nora Ephron for WNED's series "Woman"
* 
* 
* 
* 
* Neri Livneh (July 5, 2012), "Neri Livneh salutes her heroine, Nora Ephron"
* "Plays by Nora Ephron" . Doollee.
* Nora Ephron  Video produced by **
* Movie clips: , compilation, 5 min.

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί θεατρικοί συγγραφείς
Τζόαν Κιούζακ

Η **Τζόαν Κιούζακ** (αγγλ.:*Joan Mary Cusack*, 11 Οκτωβρίου 1962) είναι Αμερικανίδα ηθοποιός και κωμικός. Έλαβε υποψηφιότητες για Όσκαρ Β' Γυναικείου Ρόλου για την συμμετοχή της στην κωμωδία-δράμα *[[Εργαζόμενο κορίτσι]]* (1988) και της ρομαντικής κωμωδίας *In & Out* (1997) καθώς και μια υποψηφιότητα για Χρυσή Σφαίρα Β' Γυναικείου Ρόλου για την ερμηνεία της στην τελευταία ταινία. Χάρισε την φωνή της στο *[[Toy Story (σειρά ταινιών)|Toy Story]]* και στο *Chicken Little*.

Η Κιούζακ ήταν μέλος του κωμικού σκετς *Saturday Night Live* από το 1985 έως το 1986. Πρωταγωνίστησε στο δράμα/κωμωδία *Shameless* ως Σίλα Τζάκσον, έναν ρόλο για τον οποίο έλαβε πέντε συνεχόμενες υποψηφιότητες για βραβείο Έμμυ, κερδίζοντας για πρώτη φορά το 2015. Είναι η αδερφή της ηθοποιού Ανν Κιούζακ και του ηθοποιού Τζον Κιούζακ.

Η Κιούζακ γεννήθηκε στις 11 Οκτωβρίου 1962 στην Νέα Υόρκη και μεγάλωσε στο Ιλινόι. Η μητέρα της, Ανν Πόλα "Νάνσυ" Κιούζακ, είναι καθηγήτρια μαθηματικών και πολιτική ακτιβίστρια. Ο πατέρας της, Ντικ Κιούζακ (1925-2003), ήταν ηθοποιός και κινηματογραφιστής ενώ και τα δυο αδέρφια της, Ανν (γενν. 1961) και Τζον (γενν. 1966) είναι επίσης ηθοποιοί. Η οικογένειά της έχει ιρλανδική και αμερικανική καταγωγή ενώ έχει ασπαστεί τον καθολικισμό. Η Κιούζακ είναι απόφοιτη του Πανεπιστημίου του Ουισκόνσιν (1984).

## Παραπομπές


## Εξωτερικοί σύνδεσμοι
* 
* 
* Sac Ticket: Joan Cusack

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Σουζάν Μπλέικσλι

Η **Σουζάν Μπλέικσλι** (*Susanne Ann Blakeslee* ; 27 Ιανουαρίου 1956) είναι Αμερικανίδα ηθοποιός του θεάτρου, ηθοποιός φωνής και ηθοποιός του μιούζικαλ. Είναι επίσης γνωστή ως **Susan Blakeslee**, **Suzanne Blakeslee** και **Suzanne Blakesley**.

Μεταξύ των σημαντικότερων ρόλων της είναι οι φωνές της Wanda, Anti-Wanda και Mrs. Turner στο *The Fairly OddParents* ; καθώς και η φωνή της Maleficent στην σειρά κινουμένων σχεδίων *Kingdom Hearts* και στα κινούμενα σχέδια της *Disney*. Το 2012, η Μπλέικσλι κέρδισε ένα Ovation Award για Πρωταγωνίστρια σε Μιούζικαλ για την παράσταση *Forbidden Broadway Greatest Hits, Volume 2*.

Γεννήθηκε στις 27 Ιανουαρίου 1976 στο Λος Άντζελες όπου και μεγάλωσε.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί θεάτρου
Μαίρη Τάιλερ Μουρ

Η **Μαίρη Τάιλερ Μουρ** (αγγλικά: Mary Tyler Moore, 29 Δεκεμβρίου 1936 - 25 Ιανουαρίου 2017) ήταν Αμερικανίδα ηθοποιός, παραγωγός και ακτιβίστρια. Έγινε ευρέως γνωστή για τους κωμικούς ρόλους της στο *The Dick Van Dyke Show* (1961-1966) και *The Mary Tyler Moore Show* (1970-1977).

Το κινηματογραφικό έργο της περιλαμβάνει τις ταινίες *Γλυκιά μου Μίλι* (1967) και *[[Συνηθισμένοι άνθρωποι]]* (1980), με την τελευταία να κερδίζει υποψηφιότητα για Όσκαρ Α΄ Γυναικείου Ρόλου. Η Μουρ ήταν ακτιβίστρια για τα δικαιώματα των ζώων, τη χορτοφαγία και την πρόληψη του διαβήτη.

Με τους δυο σημαντικότερους ρόλους της να αμφισβητούν τα φυλετικά στερεότυπα και νόρμες, οι *[[The New York Times|New York Times]]* υποστήριξαν ότι "οι ερμηνείες της Μουρ στο *The Mary Tyler Moore Show* και στο *The Dick Van Dyke Show* βοήθησαν ώστε να οριστεί μια νέα προοπτική της αμερικανικής γυναικοκρατίας". Η εφημερίδα *[[The Guardian]]* δήλωσε ότι "η αφθονία της προσωπικότητάς της και το οδοντωτό χαμόγελό της καλύπτουν μια εσωτερική ευθραυστότητα που απευθύνονται σε ένα κοινό το οποίο έρχεται αντιμέτωπο με την σύγχρονη ύπαρξη".

## Εργογραφία
*
*

## Φιλμογραφία

## Παραπομπές


## Εξωτερικοί σύνδεσμοι

* 
* 
* Συνεντεύξεις:
** 
** Five interviews, Archive of American Television (1997)

Κατηγορία:Αμερικανοί κωμικοί
Κατηγορία:Αμερικανίδες ηθοποιοί
Κατηγορία:Αμερικανοί παραγωγοί
Κατηγορία:Αμερικανοί ακτιβιστές
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Γκριγκόρι Γιαβλίνσκι

Ο **Γκριγκόρι Αλεξέγιεβιτς Γιαβλίνσκι** (, γεν. 10 Απριλίου 1952) είναι Ρώσος οικονομολόγος και πολιτικός.

Είναι περισσότερο γνωστός για το έργο του ως συγγραφέα του προγράμματος των 500 ημερών, ένα σχέδιο για την μεταφορά του Σοβιετικού καθεστώτος σε μια οικονομία της ελεύθερης αγοράς, καθώς και για την ηγεσία του κοινωνικού φιλελεύθερου κόμματος Γιάμπλοκο. Ήταν δύο φορές υποψήφιος για την προεδρία της Ρωσίας – το 1996, εναντίον του τρέχοντος προέδρου Μπόρις Γέλτσιν, τερματίζοντας τέταρτος λαμβάνοντας το 7.3% του συνολικού αριθμού των ψήφων, αλλά και το 2000, εναντίον του Βλαντίμιρ Πούτιν, τερματίζοντας τρίτος με ποσοστό 5.8%. Δεν συμμετείχε στις εκλογές του 2004 ή του 2008, καθώς το κόμμα του απέτυχε να φτάσει το όριο του 5% στις εκλογές του 2003. Στις προεδρικές εκλογές του 2012 οι ρωσικές αρχές δεν του επέτρεψαν να συμμετάσχει στις προεδρικές εκλογές, παρότι είχε ήδη συλλέξει δύο εκατομμύρια υπογραφές από Ρώσους πολίτες υπέρ της εκστρατείας του, όπως απαιτούσε ο νόμος. Ο Γιαβλίνσκι ήταν υποψήφιος για το Γιάμπλοκο για την προεδρία της Ρωσίας στις Ρωσικές προεδρικές εκλογές του 2018.

Ο Γιαβλίνσκι έχει διδακτορικό δίπλωμα από το Κεντρικό Οικονομικό και Μαθηματικό Ινστιτούτο της Ρωσικής Ακαδημίας Επιστημών. Η διατριβή του είχε τίτλο "Το κοινωνικοοικονομικό σύστημα της Ρωσίας και το ζήτημα του εκσυγχρονισμού του." Είναι καθηγητής στην Ανώτερη Σχολή Οικονομικών του Εθνικού Ερευνητικού Πανεπιστημίου της Ρωσίας. Πέρα από τα ρωσικά ο Γιαβλίνσκι γνωρίζει επίσης ουκρανικά και αγγλικά.

## Παραπομπές


## Εξωτερικοί σύνδεσμοι
* 

Κατηγορία:Ρώσοι οικονομολόγοι
Κατηγορία:Ρώσοι πολιτικοί
Πόπλιος Σεπτίμιος Γέτας (πατέρας του Σεπτίμιου Σεβήρου)

Ο **Πόπλιος Σεπτίμιος Γέτας**, λατιν.: Publius Septimius Geta (π. 110 - 171)  ήταν πατέρας του Αυτοκράτορα Λεύκιου Σεπτίμιου Σεβήρου, πεθερός της Ιουλίας Δόμνας και πάππος των Αυτοκρατόρων Καρακάλλα και Γέτα. Εκτός από τις αναφορές στην *[[Ιστορία των Αυγούστων]]*, ο Π. Σεπτίμιος Γέτας είναι γνωστός από πολλές επιγραφές, δύο από τις οποίες βρέθηκαν στη Μεγάλη Λέπτιδα της Αφρικής (ανατολικά της Τρίπολης, στη σύγχρονη Λιβύη). 

## Βιογραφία
Ο Σ. Γέτας προήρχετο από την Καρχηδόνα.  Η οικογένειά του ήταν του τόπου, πλούσια και διακεκριμένη στη Leptis Magna, μία εξέχουσα πόλη της αρχαίας επικράτειας της Καρχηδόνας, που είχε ιδρυθεί από τους Φοίνικες. Ο πατέρας του Λεύκιος Σεπτίμιος Σεβήρος (π. 70 - 110) ήταν *sufes* και έπαρχος, όταν η Λέπτις έγινε *colonia* (αποικία) και στους κατοίκους του χορηγήθηκε το δικαίωμα του Ρωμαίου πολίτη από τον Τραϊανό. Ο Λεύκιος ήταν στην πρώτη *duumvir* (δυανδρία) κυβερνητών της νέας αποικίας (IRT 412). Είναι πιθανότατα ο πλούσιος ιππέας, που τιμάται ιδιαίτερα από τον ποιητή της δυναστείας των Φλαβίων Φλάβιο Στάτιο (*Silvae* 4.5, 4. *praef.*). Οι παππούδες του Γέτα ήταν ο Μάρκος Σεπτίμιος Άπερ (γενν. π. 35) και η Οκταβία  Ο Γέτα είχε επίσης μία αδελφή με το όνομα Σεπτιμία Πόλλα, η οποία προφανώς δεν παντρεύτηκε ποτέ. Ο Γέτα τίμησε τη μνήμη της με ένα αργυρό άγαλμα. 

Ενώ ο Γέτα φαίνεται ότι δεν κατείχε πολιτικά αξιώματα, τοπικά ή αυτοκρατορικά, άλλα μέλη της οικογένειάς του διακρίθηκαν. Είχε δύο εξαδέλφια, που υπηρέτησαν ως ύπατοι υπό τον Ρωμαίο Αυτοκράτορα Αντωνίνο Πίο: ο Γάιος Σεπτίμιος Σεβήρος, αντικαταστάτης ύπατος το 160 και ο Πόπλιος Σεπτίμιος Άμπερ, αντικαταστάτης ύπατος τον Ιούλιο του 153.  Ένας άλλος συγγενής του ήταν ο Γάιος Σεπτίμιος Σεβήρος Απερ αντικαταστάτης ύπατος το 207. 

Απεβίωσε αφού ο γιος του Σεπτίμιος Σεβήρος είχε επιτύχει την τάξη του *quaestor* (ταμία) και επρόκειτο να ξεκινήσει για τη Bαιτική να υπηρετήσει ως ανθύπατος, δηλαδή το 171. Ο Σεπτίμιος Σεβήρος αναγκάστηκε να επιστρέψει στην Αφρική, για να διευθετήσει τις υποθέσεις του πατέρα του. 

## Οικογένεια
Ο Γέτα νυμφεύτηκε τη Φουλβία Πία (π. 125 - π. 198), μία γυναίκα ρωμαϊκής καταγωγής, που ανήκε στο γένος Φουλβίων, μία ιταλική οικογένεια πατρικίων, που καταγόταν από το Τούσκουλο . 

## Bιβλιογραφικές αναφορές


## Eξωτερικοί σύνδεσμοι
* http://www.roman-emperors.org/sepsev.htm 
* https://web.archive.org/web/20000819000400/http://www.roman-empire.net/decline/sept-severus.html
* http://penelope.uchicago.edu/Thayer/E/Roman/Texts/Historia_Augusta/Septimius_Severus*.html
* https://web.archive.org/web/20080108231453/http://www.ga.k12.pa.us/academics/MS/8th/romanhis/Forum/mattb/severus/index.htm

Κατηγορία:Δυναστεία των Σεβήρων
Πακία Μαρκιανή

Η **Πακία Μαρκιανή**, λατιν.: Paccia Marciana ήταν η πρώτη σύζυγος του Σεπτίμιου Σεβήρου, που αργότερα έγινε Ρωμαίος Αυτοκράτορας. Παντρεύτηκαν περίπου το 175 και απεβίωσε από φυσικές αιτίες γύρω στο 186.

## Όνομα και γάμος
Το όνομά της δείχνει τους συνδέσμους της με δύο Ρωμαϊκά γένη, των Πακίων και των Μαρκίων· το τελευταίο περιλάμβανε την Ουλπία Μαρκιανή, μεγαλύτερη αδελφή του Αυτοκράτορα Tραϊανού. Καταγόταν από τη Μεγάλη Λέπτιδα και είχε καταγωγή από την Καρχηδόνα ή τη Λιβύη, δεν είναι κάτι άλλο γνωστό γι' αυτήν. Ο Σ. Σεβήρος πιθανώς τη συνάντησε κατά τη διάρκεια της θητείας του ως legatus (αντιπρόσωπου) υπό τον θείο του. Δεν την αναφέρει στην αυτοβιογραφία του, αν και αργότερα την τίμησε με αγάλματα, όταν έγινε Αυτοκράτορας.

## Αμφισβητούμενο ζήτημα
Η *[[Ιστορία των Αυγούστων]]* ισχυρίζεται ότι η Mαρκιανή και ο Σεβήρος είχαν δύο κόρες, αλλά η ύπαρξή τους δεν πιστοποιείται κάπου αλλού. Φαίνεται ότι ο γάμος δεν παρήγαγε επιζώντα παιδιά, παρά το ότι διάρκεσε περισσότερο από δέκα χρόνια. Ο Aυρήλιος Βίκτωρ, ο Eυτρόπιος και ο άγνωστος συγγραφέας της *[[Επιτομή των Καισάρων|Eπιτομής των Καισάρων]]* δηλώνουν ότι αυτή και όχι η δεύτερη σύζυγος τού Σεβήρου Ιουλία Δόμνα, ήταν η μητέρα του Καρακάλλα· ωστόσο αυτό τώρα απορρίπτεται και πιστεύεται ότι συνδέεται με τους ισχυρισμούς τους ότι η Ι. Δόμνα παντρεύτηκε την Καρακάλλα. Η Ι. Δόμνα είναι ευρέως αποδεκτή ως μητέρα τόσο του Καρακάλλα, όσο και του μικρότερου αδελφού του Γέτα.

## Βιβλιογραφικές αναφορές


Κατηγορία:Δυναστεία των Σεβήρων
Εθνικό Πάρκο Μπουκ

Το **Εθνικό Πάρκο Μπουκ**( ) βρίσκεται στα βουνά Μπουκ της Βόρειας Ουγγαρίας, κοντά στο Μίσκολτς. Ιδρύθηκε το 1976 ως το τρίτο εθνικό πάρκο της χώρας. Περιέχει 431.3&nbsp;km 2 (εκ των οποίων 37.74&nbsp; km 2 είναι υπό αυξημένη προστασία) και αποτελεί το μεγαλύτερο εθνικό πάρκο της Ουγγαρίας. 

Τα σημαντικά γεωλογικά χαρακτηριστικά του Μπουκ περιλαμβάνουν διάφορους καρστ σχηματισμούς στα ασβεστολιθικά βουνά του - ιδιαίτερα σπηλιές (κάποτε κατοικούνταν από προϊστορικούς ανθρώπους), καταβόθρες και χαράδρες. Το μεγαλύτερο σπήλαιο της χώρας (4.000 μέτρα) και το βαθύτερο (245 μέτρα), το Ιστβανλάπα, βρίσκεται στο πάρκο. Στο Εθνικό Πάρκο Μπουκ ζουν ενενήντα είδη πουλιών μερικά εκ των οποίων θεωρούνται απειλούμενα. 

Το Κλιματικό Δάσος του Βατικανού έπρεπε να βρίσκεται μέσα στο Πάρκο. Το KlimaFa ("Κλιματικά Δέντρα") ξεκίνησε από έναν υποστηρικτή του Σαν Φρανσίσκο, τον Ρους Τζωρτζ, ο οποίος υποσχέθηκε ένα έργο αντιστάθμισης του άνθρακα, με σκοπό να αντισταθμίσει τις εκπομπές διοξειδίου του άνθρακα του Βατικανού.  Ωστόσο, δεν έχουν φυτευτεί δέντρα. Σε συνέντευξή του στο *Christian Science Monitor*, ο Λάγιος Κις, δήμαρχος του χωριού Τισακέσι, επεσήμανε μια κενή περιοχή κατά μήκος του ποταμού Τίσα, όπου υποτίθεται ότι έπρεπε να φυτευτούν τα δέντρα. Το *Christian Science Monitor* είπε επίσης ότι το Βατικανό εξέταζε  "νομική δράση, για να υπερασπίσει τη φήμη του Βατικανού". 

## Παραπομπές


## Εξωτερικοί σύνδεσμοι
* 
* Επίσημος ιστότοπος του πάρκου
* Περιγραφή της γεωλογίας, της πανίδας και της χλωρίδας
* Bukk Mountains Britannica.com

Κατηγορία:Εθνικά πάρκα της Ευρώπης
Κατηγορία:Εθνικά πάρκα της Ουγγαρίας
Μικροχώρι Ξάνθης

Το **Μικροχώρι** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Μικροχώρι βρίσκεται στα όρια με την Περιφερειακή Ενότητα Καβάλας με υψόμετρο 6 μέτρα, στην πεδιάδα της Ξάνθης, σε απόσταση 24  χλμ. ΝΔ. από την πόλης και περίπου 2 χλμ. ΝΔ. από το Εύλαλο (έδρα του δήμου). Δυτικά του χωριού περνάει ο Νέστος και στα νότια του είναι το Δέλτα του ποταμού ενώ το ίδιο είναι κτισμένο πολύ κοντά και δίπλα στους οικισμούς Κύρνο (ΒΔ.),  Εύλαλο (ΒΑ.), Άβατο (ΝΑ.) και Ηλιοκέντημα (Ν.). Επίσημα αναφέρεται ως ξεχωριστός οικισμός για πρώτη φορά το 1940 να προσαρτάται στην τότε κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 264 κατοίκους.

### Απογραφές πληθυσμού

## Εξωτερικοί σύνδεσμοι
* Θρακικό πεδινό αγροτικό σπίτι από το Μικροχώρι Ξάνθης από τον ιστότοπο http://www.ipet.gr/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Χερσόνησος Σάντα Ελένα

Η **[[χερσόνησος]] Σάντα Ελένα** είναι μια χερσόνησος στην επαρχία Σάντα Ελένα στον Ισημερινό.

## Φυσικοί πόροι
Η περιοχή στην χερσόνησο είναι ξηρή και αλλά πλούσια σε φυσικούς πόρους κάτι που αποδεικνύουν τα ορυχεία αλατιού που βρίσκονται στην περιοχή. Στα νερά της χερσονήσου υπάρχουν φάλαινες και πιο συγκεκριμένα μεγάπτερες φάλαινες του είδους: egaptera novaen - gliae οι οποίες ζουν στα σχετικά ήσυχα νερά της χερσονήσου αλλά και του ομώνυμου κόλπου.

Κατηγορία:Γεωγραφία του Ισημερινού
Μέλισσα Ξάνθης

Η **Μέλισσα** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Η Μέλισσα βρίσκεται στην πεδιάδα της Ξάνθης με υψόμετρο 40 μέτρα σε απόσταση 14 χλμ. Ν. από την πόλη και 12 χλμ. Α.-ΒΑ. από το Εύλαλο (έδρα του δήμου). Στα βόρεια και δυτικά του χωριού περνάει ο χείμαρρος Βουβαλόταυρος, ανατολικά είναι ο οικισμός Γκιώνα, νότια το καταφύγιο άγριας ζωής "Ντομούζ Ορμάν" ενώ στα βορειοδυτικά οι οικισμοί Γκιζέλα, Εξοχή, Κυψέλη. Στο χωριό έχουν εντοπιστεί ίχνη κατοίκησης από την αρχαιότητα όπως οι δύο πέτρινοι νεολιθικοί πελέκεις σε χαμηλό βραχώδες ύψωμα που ονομάζεται "Βουνό". Μέσα στη Μέλισσα έχει βρεθεί οικισμός των Ελληνιστικών χρόνων που έχει χαρακτηριστεί ως αρχαιολογικός χώρος όπως και αρχαιολογικά λείψανα Ελληνιστικών χρόνων στην κοντινή του τοποθεσία "Λασπώδες". Η παλιά ονομασία του, την περίοδο της τουρκοκρατίας, ήταν *Melikler* και από το 1878 ως το 1912 ανήκε στο τότε βιλαέτι Aδριανούπολης, στο σαντζάκι Γκιουμουλτζίνας (Κομοτηνής) και στον καζά Ξάνθης. Μετά τη Μικρασιατική καταστροφή και την ανταλλαγή πληθυσμών εγκαταστάθηκαν πρόσφυγες από τη Μικρά Ασία και τον Πόντο. Η εξέλιξη του πληθυσμού είναι:

### Απογραφές πληθυσμού

Μετά την απελευθέρωση της Θράκης αναφέρεται επίσημα ως Μέλισσα το 1924 στο ΦΕΚ 194Α - 14/08/1924 να προσαρτάται στην τότε κοινότητα Γκιζέλας. Σύμφωνα με το Πρόγραμμα «Καλλικράτης» ανήκει στην τοπική κοινότητα Εξοχής που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 345 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Μέγαρο Φλορίν

Το **Μέγαρο Φλορίν** () είναι κτηριακό συγκρότημα διαμερισμάτων στο Σμιθφιλντ του Λονδίνου. Το 2003 συμπεριελήφθη στον κατάλογο Grade II, η οποία περιλαμβάνει κτήρια ιδιαίτερου ενδιαφέροντος που πρέπει να διατηρηθούν.

Χτίστηκε το 1936 σε ρυθμό Αρ Ντεκό, ειδικότερα Στρίμλαϊν Μοντέρν, και έχει 9 ορόφους και 120 διαμερίσματα. Χαρακτηριστική είναι η καμπυλωτή του πρόσοψη. Στο ισόγειο υπάρχει πισίνα, σάουνα, γυμναστήριο, καθιστικό με μια μικρή βιβλιοθήκη, χώρος όπου υπάρχει πρόσβαση σε ασύρματο ίντερνετ, εγκαταστάσεις πλυντηρίου και γκαράζ. Στους χώρους αυτούς έχουν πρόσβαση όλοι οι ένοικοι. Στο μέγαρο υπάρχουν δύο ασανσέρ. 

Το Μέγαρο Φλορίν έχει χρησιμοποιηθεί στα γυρίσματα της τηλεοπτικής σειράς *[[Οι περιπέτειες του Ηρακλή Πουαρό]]*, που βασίζεται σε έργα της Αγκάθα Κρίστι.

## Φωτογραφίες

Αρχείο:Florin Court from Charterhouse Square garden.jpg|Πρόσοψη
Αρχείο:Florin Court - Garden roof terrace.jpg|Κήπος-βεράντα της ταράτσας
Αρχείο:Swimming pool after refurbishment.jpg|Η πισίνα του μεγάρου


## Παραπομπές


Κατηγορία:Κτίρια και κατασκευές στο Λονδίνο
Μαλίν Άκερμαν

Η **Μαλίν Μαρία Άκερμαν** (*Malin Maria Åkerman*, 12 Μαΐου 1978) είναι Σουηδή-Αμερικανίδα ηθοποιός, παραγωγός και μοντέλο. 

## Βιογραφία
Γεννημένη στη Στοκχόλμη, ενώ μεγάλωσε στο Τορόντο του Καναδά μετά την εγκατάσταση της οικογένειάς της εκεί τη δεκαετία του 1980. Στις αρχές της δεκαετίας του 2000, η Άκερμαν είχε αρκετούς μικρούς ρόλους στην τηλεόραση και τον κινηματογράφο σε αμερικανικές και καναδικές παραγωγές, μεταξύ των οποίων στα *The Utopian Society* (2003) και *Harold & Kumar Go to White Castle* (2004). 

Μετά από έναν μικρό ρόλο στην κωμική σειρά *The Comeback* (2005), έλαβε τους πρώτους ρόλους της στις ρομαντικές κωμικές ταινίες *The Heartbreak Kid* (2007) και *27 Dresses* (2008). Η Άκερμαν έπαιξε τον πρωταγωνιστικό ρόλο στην ταινία *[[Watchmen (ταινία)|Watchmen]]* (2009), για τον οποίο ήταν υποψήφια για Saturn Award Καλύτερης Υποστηρικτικής Ηθοποιού.

Η Άκερμαν είχε υποστηρικτικούς και πρωταγωνιστικούς ρόλους στις επιτυχημένες ρομαντικές κωμωδίες *The Proposal* και *Couples Retreat*, το 2009. Το 2010, πρωταγωνίστησε στην κωμική σειρά *Childrens Hospital*, η οποία ολοκληρώθηκε το 2016. Πρωταγωνίστησε σε τέσσερις ταινίες το 2012, συμπεριλαμβανομένης της κωμωδίας *Wanderlust* και του μιούζικαλ *Rock of Ages*. Είχε τον πρώτο πρωταγωνιστικό ρόλο στην τηλεόραση στη μικρής διάρκειας κωμική σειρά *Trophy Wife* (2013–2014). Πρωταγωνίστησε επίσης στις ταινίες *I'll See You in My Dreams* (2015) και στην εμπορική επιτυχία *Rampage* (2018). Από το 2016, η Άκερμαν έχει πρωταγωνιστικό ρόλο στη δραματική σειρά *Billions*.

Πέρα από την υποκριτική και το μόντελινγκ, η Άκερμαν είχε μια σύντομη καριέρα στη μουσική ως τραγουδίστρια στο ροκ συγκρότημα The Petalstones στις αρχές της δεκαετίας του 2000 αλλά τελικά επικεντρώθηκε στην υποκριτική. 

Το 2024 παρουσίασε μαζί με την Πέτρα Μίαντε τον 68ο Διαγωνισμό Τραγουδιού Eurovision 2024 στο Μάλμε της Σουηδίας.

## Προσωπική ζωή
Έχει παντρευτεί δυο φορές, από το 2007 έως το 2014 με τον ντράμερ των Petalstones, Ρομπέρτο Τσινκόνε, με τον οποίο έχει έναν γιο, και από το 2018 με τον Βρετανό ηθοποιό Τζακ Ντόνελι.

## Παραπομπές


## Εξωτερικοί σύνδεσμοι

* 
* 

Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί τηλεόρασης
Κατηγορία:Σουηδές μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Βουδιστές
Παλαιό Όλβιο Ξάνθης

Το **Παλαιό Όλβιο** ή **Παλιό Όλβιο** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
Το Παλαιό Όλβιο βρίσκεται προς τα όρια με την Περιφερειακή Ενότητα Καβάλας και την πεδιάδα της Ξάνθης σε υψόμετρο 20 μέτρα. Απέχει περίπου 5 χλμ. Β. από το Εύλαλο (έδρα του δήμου), 21  χλμ. ΝΔ. από την Ξάνθη και 59 χλμ. Α.-ΒΑ. από την Καβάλα. Δυτικά του χωριού περνάει ο Νέστος ενώ το ίδιο είναι κτισμένο νότια και δίπλα στο Όλβιο με το οποίο αποτελούσε από την εποχή της τουρκοκρατίας κοινό οικισμό. Η περιοχή ήταν οθωμανικό τσιφλίκι με την ονομασία *Νολοκλού* και είχε δύο συνοικισμούς, το Παλαιό Όλβιο (με γηγενείς μουσουλμάνους) και το Όλβιο (πρόσφυγες χριστιανοί, οι οποίοι εγκαταστάθηκαν μετά την Μικρασιατική καταστροφή και την ανταλλαγή πληθυσμών).

## Διοικητικά
Επίσημα αναφέρεται ως ξεχωριστός οικισμός για πρώτη φορά με την ονομασία *Παλαιόν Όλβιον* το 1951 να προσαρτάται στην τότε κοινότητα Ευλάλου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 109 κατοίκους.

### Απογραφές πληθυσμού

## Εξωτερικοί σύνδεσμοι

* Αεροφωτογραφίες από το Παλαιό Όλβιο  στον ιστότοπο https://shop.artware.gr/ 

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Μπάρμπαρα Χέρσεϊ

Η **Μπάρμπαρα Χέρσεϊ** (, γενν. 5 Φεβρουαρίου 1948) είναι Αμερικανίδα ηθοποιός. Σε μια καριέρα που εκτείνεται πάνω από 50 χρόνια, ενσάρκωσε μια ποικιλία ρόλων στην τηλεόραση και τον κινηματογράφο σε διάφορα είδη, συμπεριλαμβανομένων γουέστερν και κωμωδιών. Ξεκίνησε την υποκριτική σε ηλικία 17 ετών το 1965 αλλά δεν έλαβε αναγνωρισιμότητα μέχρι την δεκαετία του 1980. Την ίδια περίοδο, η *Chicago Tribune* αναφερόταν σε αυτήν ως "μια από τις καλύτερες ηθοποιούς της Αμερικής".

Η Χέρσεϊ κέρδισε Έμμυ και Χρυσή Σφαίρα Καλύτερου Πρωταγωνιστικού Ρόλου σε μίνι σειρά για τον ρόλο της στο *A Killing in a Small Town* (1990). Έλαβε υποψηφιότητες για Χρυσή Σφαίρα Β' Γυναικείου Ρόλου για τον ρόλο της ως Μαρία Μαγδαληνή στην ταινία *[[Ο τελευταίος πειρασμός (ταινία)|Ο τελευταίος πειρασμός]]* (1988) και για τον ρόλο της στην ταινία *[[Το πορτραίτο μιας κυρίας]]* (1996). Για την τελευταία ταινία, ήταν υποψήφια για Όσκαρ Β' Γυναικείου Ρόλου και κέρδισε το βραβείο των κριτικών κινηματογράφου του Λος Άντζελες Καλύτερης Υποστηρικτικής Ηθοποιού. Έχει κερδίσει δυο βραβεία Καλύτερης Ηθοποιού στο Φεστιβάλ Κινηματογράφου των Καννών για τον ρόλο της στις ταινίες *Shy People* (1987) και *A World Apart* (1988). Συμμετείχε στην ταινία του Γούντι Άλεν *[[Η Χάνα και οι αδελφές της]]* (1986), για την οποία ήταν υποψήφια για το βραβείο Καλύτερης Υποστηρικτικής Ηθοποιού από την Βρετανική Ακαδημία Κινηματογράφου, και στο μελόδραμα του Γκάρυ Μάρσαλ *Beaches* (1988), ενώ κέρδισε υποψηφιότητα για το βραβείο της Βρετανικής Ακαδημίας Κινηματογράφου για την ταινία του Ντάρεν Αρονόφσκι *[[Μαύρος κύκνος (ταινία, 2010)|Μαύρος κύκνος]]* (2010).

## Παραπομπές


## Εξωτερικοί σύνδεσμοι
* 
* Barbara Hershey at Virtual History

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοεβραίοι
Κατηγορία:Αμερικανοί ρωσικής καταγωγής
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Μίνι Ντράιβερ

Η **Amelia Fiona Jessica "Minnie" Driver** (31 Ιανουαρίου 1970) είναι Βρετανίδα-Αμερικανίδα ηθοποιός, τραγουδίστρια και στιχουργός. Για τον ρόλο της στην ταινία του Gus Van Sant *Ο ξεχωριστός Γουίλ Χάντινγκ* ήταν υποψήφια για Όσκαρ Καλύτερης Υποστηρικτικής Ηθοποιού και βραβείο Screen Actors Guild. Άλλες ταινίες της είναι οι *Grosse Pointe Blank*, Το φάντασμα της όπερας και ο ρόλος που την έκανε γνωστή στην ταινία του 1995, *Circle of Friends*.

Στην τηλεόραση, η Ντράιβερ πρωταγωνίστησε στην καλτ κλασική ταινία *The Riches* στο FX για την οποία ήταν υποψήφια για Έμμυ και για Χρυσή Σφαίρα. Πρωταγωνίστησε στην κωμωδία του ABC *Speechless*; στην κωμωδία του NBC *About a Boy*; και στην σειρά του NBC *Will & Grace*. Πρωταγωνίστησε επίσης σε αρκετές μίνι σειρές στο Ηνωμένο Βασίλειο, μεταξύ των οποίων στο *The Deep* για το BBC One.

Πριν την καριέρα της στην υποκριτική, η Ντράιβερ εργαζόταν ως τραγουδίστρια και έχει κυκλοφορήσει τρεις σόλο δίσκους. Δάνεισε την φωνή της σε αρκετές σειρές κινουμένων σχεδίων και ταινίες όπως στα *SuperMansion*, *Tarzan* και *Princess Mononoke* καθώς και σε video games όπως στο *Jurassic Park: Trespasser* για την DreamWorks Interactive και την Electronic Arts.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες τραγουδίστριες
Τζάνετ Λι

Η **Τζάνετ Λι** (αγγλικά: *Janet Leigh*; γεννημένη ως Jeanette Helen Morrison; 6 Ιουλίου 1927 - 3 Οκτωβρίου 2004) ήταν Αμερικανίδα ηθοποιός, τραγουδίστρια, χορεύτρια και συγγραφέας, με μια καριέρα που εκτείνεται πάνω από πέντε δεκαετίες. Μεγαλωμένη στην Καλιφόρνια από γονείς της μεσαίας εργατικής τάξης, η Λι ανακαλύφθηκε σε ηλικία 18 ετών από την ηθοποιό Νόρμα Σίρερ, η οποία τη βοήθησε να υπογράψει συμβόλαιο με την Metro-Goldwyn-Mayer.

## Βιογραφία
Η Λι εμφανιζόταν αρχικά σε ραδιοφωνικά προγράμματα προτού κάνει την πρώτη της εμφάνιση στον κινηματογράφο στην δραματική ταινία *The Romance of Rosy Ridge* (1947). Με την MGM, εμφανίστηκε σε πολλές ταινίες που κάλυπταν μια ευρεία ποικιλία ειδών, μεταξύ των οποίων το δράμα *Φυγάς του τρόμου* (*Act of Violence,* 1948) και *Μικρές κυρίες* (*Little Women,* 1949), την κωμωδία *Angels in the Outfield* (1951), την ρομαντική *Σκαραμούς, ο εκδικητής* (*Scaramouche,* 1952), το γουέστερν *Ο τελευταίος ζωντανός* (*The Naked Spur,* 1953) και την κωμωδία *Τρεις εβδομάδες ζωής* (*Living It Up,* 1954). Ενσάρκωσε δραματικούς ρόλους στα τέλη της δεκαετίας του 1950, σε ταινίες όπως στο *Σαφάρι, το καραβάνι της ζούγκλας* (*Safari,* 1956) και στο φιλμ νουάρ *[[Ο άρχων του τρόμου]]* (*Touch of Evil*, 1958).

Η Λι απέκτησε την μεγαλύτερη επιτυχία μετά τον πρωταγωνιστικό ρόλο της ως Μάριον Κρέιν στην ταινία του Άλφρεντ Χίτσκοκ *[[Ψυχώ]]* (1960), για την ερμηνεία της κέρδισε την Χρυσή Σφαίρα Καλύτερου Β' Γυναικείου Ρόλου και υποψηφιότητα για Όσκαρ Καλύτερου Β' Γυναικείου Ρόλου. Συνέχισε να εμφανίζεται σε ταινίες, μεταξύ των οποίων στις *Ο πειρασμός* (*Bye Bye Birdie,* 1963), *F.B.I φάκελος 17, άκρως εμπιστευτικό* (*Harper*, 1966), *Ο τρόμος βγήκε απ' τη γη* (*Night of the Lepus,* 1972), και *Boardwalk* (1979). Έκανε την πρώτη της εμφάνιση στο Μπρόντγουεϊ το 1975 σε μια παραγωγή του *Murder Among Friends*. Εμφανίστηκε επίσης σε δυο ταινίες τρόμου με την κόρη της, Τζέιμι Λι Κέρτις: *Η ομίχλη* (*The Fog,* 1980) και *Halloween H20: Είκοσι χρόνια μετά* (*Halloween H20: 20 Years Later,* 1998).

Παράλληλα ως ηθοποιός, η Λι έγραψε τέσσερα βιβλία από το 1984 έως το 2002, δυο από τα οποία ήταν μυθιστορήματα. Η Λι έκανε δυο γάμους σύντομης διάρκειας ως έφηβη (ένας εκ των οποίων ακυρώθηκε) προτού παντρευτεί τον ηθοποιό Τόνι Κέρτις το 1951. Το ζευγάρι πήρε διαζύγιο το 1962, και μετά τον πρωταγωνιστικό ρόλο της στην ταινία *Κάτω από έναν άλλο ήλιο (The Manchurian Candidate)* την ίδια χρονιά, η Λι ξαναπαντρεύτηκε και απογείωσε ξανά την καριέρα της. Πέθανε τον Οκτώβριο 2004 σε ηλικία 77 ετών.

## Παραπομπές

## Εξωτερικοί σύνδεσμοι
* 
* 
* 
* 
* Reelclassics.com Page 
* Janet Leigh at Virtual History
* Janet Leigh Collection available at the Holt-Atherton Special Collections and Archives

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανοί συγγραφείς
Πέταρ Λούμπαρντα

Ο Πέταρ Λούμπαρντα (Σερβικά:Петар Лубарда , 27 Ιουλίου 1907 - 13 Φεβρουαρίου 1974) ήταν Σέρβος και Γιουγκοσλάβος ζωγράφος.

## Βιογραφία
Γεννήθηκε στο Λιουμπότεν , κοντά στο Τσέτινιε, τότε μέρος του Πριγκιπάτου του Μαυροβουνίου . Ο πατέρας του ήταν αξιωματικός του Βασιλικού Γιουγκοσλαβικού Στρατού που σκοτώθηκε από τους Γιουγκοσλάβους Παρτιζάνους , γεγονός που άφησε ένα σημάδι στην καριέρα και την ανατροφή του Λούμπαρντα. Πέρασε ένα μέρος της ζωής του σε ένα γερμανικό στρατόπεδο φυλακών. Ο Λούμπαρντα αυτοανακηρύχθηκε Σέρβος και έστειλε μια επιστολή ζητώντας να συμπεριληφθούν αυτές οι πληροφορίες ως μέρος της βιογραφίας του σε επερχόμενους καταλόγους τέχνης, καθώς και να απαιτήσει να παρουσιαστεί το έργο του ως μέρος του καλλιτεχνικού περιπτέρου της Σερβίας.

Σπούδασε ζωγραφική στο Βελιγράδι και το Παρίσι . Από το 1932 μέχρι το θάνατό του έζησε στο Βελιγράδι, με εξαίρεση την περίοδο 1946-1950, όταν ήταν καθηγητής σε μια σχολή τέχνης στο Χέρτσεγκ Νόβι. Το έργο του είναι εμπνευσμένο από τη Σερβική ιστορία και το τοπίο του Μαυροβουνίου.

Το πιο προτιμώμενο θέμα του ήταν η ιστορική Μάχη του Κοσσυφοπεδίου το 1389, την οποία ο Λούμπαρντα ζωγράφισε σε διάφορες μορφές σε περισσότερες από 30 εκδόσεις.

Ο Λούμπαρντα κέρδισε πολλά βραβεία, όπως το διάσημο Βραβείο Χέρντερ , το Μετάλλιο της Τιμής από την Calcutta Art Society το 1968 και πολλά άλλα βραβεία σε Ευρώπη , Βραζιλία , Νέα Υόρκη και Μπιενάλε του Τόκιο .

Κατηγορία:Σέρβοι ζωγράφοι
Κατηγορία:Αποδέκτες του Βραβείου Χέρντερ
Ντέμπρα Ουίνγκερ

Η **Ντέμπρα Ουίνγκερ** ή **Ντέμπορα Γουίνγκερ**  () (γενν. 16 Μαΐου 1955) είναι Αμερικανίδα ηθοποιός. Πρωταγωνίστησε στις ταινίες *Ιπτάμενος και τζέντλεμαν* (1982), *[[Σχέσεις στοργής]]* (1983) και *Στη χώρα της σκιάς* (1993), καθεμιά από τις οποίες τής χάρισε υποψηφιότητα για Όσκαρ Α΄ Γυναικείου Ρόλου. Κέρδισε το βραβείο Καλύτερης Ηθοποιού από την Εθνική Ένωση Κριτικών Κινηματογράφου για την ταινία *Σχέσεις στοργής* και το βραβείο Καλύτερης Ηθοποιού στο Διεθνές Φεστιβάλ Κινηματογράφου του Τόκιο για την ταινία *Επικίνδυνη γυναίκα* (1993). Άλλες ταινίες της περιλαμβάνουν τις *Ο καουμπόι των πόλεων* (1980), *Τρεις και μοναδικοί* (1986), *[[Διαβολική χήρα]]* (1987), *Το στίγμα της προδοσίας* (1988), *[[Τσάι στη Σαχάρα (ταινία)|Τσάι στη Σαχάρα]]* (1990), *Όταν κάποιον αγαπάς* (1995) και *Η Ρέιτσελ παντρεύεται* (2008). Το 2012 έκανε την πρώτη της εμφάνιση στο Μπρόντγουεϊ στην παράσταση *The Anarchist*. Το 2014, έλαβε το Lifetime Achievement Award στο Διεθνές Φεστιβάλ Κινηματογράφου της Τρανσιλβανίας.

Πρωταγωνίστησε στην τηλεοπτική σειρά του Netflix *Το ράντσο* (2016-2020).

## Φιλμογραφία

## Εξωτερικοί σύνδεσμοι
* 
* Transcript of Radio 4 interview
* 

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Φρούριο του Βελιγραδίου

μικρογραφία
Το **Φρούριο του Βελιγραδίου** (Σερβικά : Београдска тврђава ,Beogradska Tvrdjava ), αποτελείται από το παλιό φρούριο (Άνω και Κάτω Πόλη) και το πάρκο του Καλεμέγκνταν στην συμβολή των ποταμών Σάβα και Δούναβη , σε αστική περιοχή του σύγχρονου Βελιγραδίου. Βρίσκεται στο δήμο Stari Grad (Παλαιά Πόλη) του Βελιγραδίου . Το Φρούριο του Βελιγραδίου ανακηρύχθηκε Μνημείο Πολιτισμού Εξαιρετικής Σημασίας το 1979, και προστατεύεται από τη Δημοκρατία της Σερβίας. Είναι το πιο δημοφιλές τουριστικό αξιοθέατο στο Βελιγράδι, με την Σκαντάρλια να είναι το δεύτερο. Δεδομένου ότι η είσοδος είναι δωρεάν, εκτιμάται ότι ο συνολικός αριθμός επισκεπτών (αλλοδαποί, εγχώριοι, πολίτες του Βελιγραδίου) είναι πάνω από 2 εκατομμύρια ετησίως.

## Εξωτερικοί σύνδεσμοι
* 

Κατηγορία:Βελιγράδι
Κοσμητή Ξάνθης

H **Κοσμητή** είναι πεδινό χωριό της Θράκης στην Περιφερειακή Ενότητα Ξάνθης.

## Γεωγραφία - Ιστορία
H Κοσμητή βρίσκεται προς τα όρια με την Περιφερειακή Ενότητα Καβάλας και την πεδιάδα της Ξάνθης σε υψόμετρο 31 μέτρα. Απέχει 8 χλμ. Β.-ΒΔ. από το Εύλαλο (έδρα του δήμου), 18 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα. Δυτικά του χωριού περνάει ο Νέστος και η ΕΟ Ξάνθης - Καβάλας, βόρεια είναι ο οικισμός Θαλασσιά και περνάει η Εγνατία Οδός, νοτιοανατολικά είναι ο Άγιο Αθανάσιο και νότια η Κρεμαστή

Την περίοδο της τουρκοκρατίας αναφέρεται ως *Kιουτσούκ - Oσμανλή* και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης.
Επίσημα αναφέρεται μετά την απελευθέρωση της Θράκης το 1924 στο ΦΕΚ 194Α - 14/08/1924 να προσαρτάται στην τότε  κοινότητα Τοξοτών. Σύμφωνα με το Πρόγραμμα «Καλλικράτης» αποτελεί την τοπική κοινότητα ... που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό ... κατοίκους.

### Απογραφές πληθυσμού

## Εξωτερικοί σύνδεσμοι

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Τοπείρου
Νικοντέμο Σκάρφο

Ο **Νικοντέμο Σκάρφο** (8 Μαρτίου 1929 – 13 Ιανουαρίου 2017) ήταν μέλος της Αμερικανικής Μαφίας, το αφεντικό της Μαφίας της Φιλαδέλφεια μετά το θάνατο του Άντζελο Μπρούνο. Περιγραφόταν ως ψυχοπαθής δολοφόνος που σκότωνε οποιονδήποτε του έδειχνε την ελάχιστη ασέβεια.

Ήταν επίσης ο ηγέτης μιας εγκληματικής και πολιτικής οργάνωσης που παλιότερα ελεγχόταν από τον Νάκυ Τζόνσον.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί Γκάνγκστερ
Κατηγορία:Αμερικανοί μαφιόζοι σικελικής καταγωγής
Τζος Στόουν

Η **Τζόσελυν Ηβ Στόουκερ** (*Joscelyn Eve Stoker*, 11 Απριλίου 1987), περισσότερο γνωστή με το καλλιτεχνικό όνομα **Τζος Στόουν** (*Joss Stone*), είναι Αγγλίδα τραγουδίστρια, στιχουργός και ηθοποιός. Η φωνή της έχει συχνά συγκριθεί με εκείνη της Αρίθα Φράνκλιν. Απέκτησε φήμη στα τέλη 2003 με τον πρώτο δίσκο της, *The Soul Sessions*, που έγινε πλατινένιος και βραβεύτηκε με το Mercury Prize το 2004. Ο δεύτερος δίσκος της, *Mind Body & Soul* (2004), που έγινε και αυτός πλατινένιος, κατέλαβε την πρώτη θέση στο UK Albums Chart και περιλάμβανε την επιτυχία "You Had Me", το πιο πετυχημένο single της Stone σύμφωνα με το UK Singles Chart. Τόσο ο δίσκος όσο και το single έλαβαν μια υποψηφιότητα στα βραβεία Grammy το 2005, ενώ η ίδια η Stone ήταν υποψήφια στην κατηγορία Καλύτερη Πρωτοεμφανιζόμενη Καλλιτέχνης. Στην ετήσια δημοσκόπηση των κριτικών της μουσικής, την Sound of 2004, κατέλαβε την πέμπτη θέση. Έγινε η νεότερη Βρετανίδα τραγουδίστρια που κατέλαβε την πρώτη θέση στο UK Albums Chart. Ο τρίτος δίσκος της, *Introducing Joss Stone*, κυκλοφόρησε τον Μάρτιο 2007, έγινε χρυσός και ο πρώτος δίσκος της Stone που μπήκε στο top five στις ΗΠΑ.

Κυκλοφόρησε τον τέταρτο δίσκο της, *Colour Me Free!*, στις 20 Οκτωβρίου 2009, που μπήκε στο top 10 στο *Billboard,* και τον πέμπτο δίσκο της, *LP1*, στις 22 Ιουλίου 2011, που μπήκε και αυτό στο top 10 στο *Billboard*. Καθ'όλη την διάρκεια της καριέρας της, η Stone πούλησε 15 εκατ. δίσκους παγκοσμίως και έγινε μια καλλιτέχνης με τις καλύτερες πωλήσεις την δεκαετία του 2000 και η Βρετανίδα καλλιτέχνης με τις καλύτερες πωλήσεις όλων των εποχών. Οι τρεις πρώτοι δίσκοι της πούλησε πάνω από 2,722,000 αντίτυπα στις ΗΠΑ, ενώ οι πρώτοι δυο δίσκοι πούλησαν πάνω από 2 εκατ. αντίτυπα στο Ηνωμένο Βασίλειο.

Η Stone κέρδισε αρκετά σημαντικά βραβεία μεταξύ των οποίων δυο Brit Awards και ένα βραβείο Grammy από πέντε υποψηφιότητες. Έκανε επίσης την πρώτη της εμφάνιση στον κινηματογράφο το 2006 με την ταινία περιπέτειας και φαντασίας *Eragon*, και έκανε την πρώτη της εμφάνιση στην τηλεόραση στην σειρά *The Tudors* το 2009. Η Stone ήταν η νεαρότερη γυναίκα στην *Sunday Times Rich List* το 2006 - μια ετήσια λίστα με τους πλουσιότερους ανθρώπους στο Ηνωμένο Βασίλειο - με £6 εκατ. Το 2012, το καθαρό εισόδημά της εκτιμάται πως ανερχόταν στα £10 εκατ, κάνοντάς την την πέμπτη πλουσιότερη Βρετανίδα μουσικό κάτω των 30 ετών. Το *The Soul Sessions Vol. 2* (2012) είναι ο τέταρτος συνεχόμενος δίσκος της που μπήκε στο top 10 στο *Billboard* 200, με τον Αυστραλιανό παραγωγό Cam Noble.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αγγλίδες τραγουδίστριες
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Βραβευμένοι με Brit
Κατηγορία:Βραβευμένοι με Grammy
Πανεπιστήμιο Ρούτγκερς

Το **Πανεπιστήμιο Ρούτγκερς**  (αγγλικά: **Rutgers University**, προφέρεται **Πανεπιστήμιο Ράτγκερζ**) είναι δημόσιο πανεπιστήμιο στο 
Νιου Τζέρσεϊ και συγκεκριμένα στο Νιου Μπράνσγουικ. Έχοντας ιδρυθεί το 1766, είναι το όγδοο παλιότερο πανεπιστήμιο στις ΗΠΑ, το δεύτερο παλιότερο στην πολιτεία του Νιου Τζέρσεϊ και ένα από τα εννέα πανεπιστήμια στην χώρα που ιδρύθηκαν πριν από την Αμερικανική Επανάσταση.   Για μεγάλο μέρος της ιστορίας του, το Ρούτγκερς υπήρξε ιδιωτικό πανεπιστήμιο, αλλά αυτό άλλαξε με απόφαση του Νομοθετικού Σώματος του Νιου Τζέρσεϊ.Λόγω της καλής του φήμης, το Ρούτγκερς έχει χαρακτηριστεί από πολλούς πανεπιστήμιο Public Ivy. 

Διατηρεί τρεις πανεπιστημιουπόλεις στο Νιου Μπράνσγουικ, στο Κάμντεν και στο Νιούαρκ και διάφορες άλλες εγκαταστάσεις σε άλλα μέρη της πολιτείας. Είναι το μεγαλύτερο δημόσιο πανεπιστήμιο στην πολιτεία.

## Προσωπικότητες που συνδέονται με το Ρούτγκερς

Δύο απόφοιτοι του Ρούτγκερς έχουν κερδίσει Βραβεία Νόμπελ (Μίλτον Φρίντμαν και Σέλμαν Γουόκσμαν). 

Άλλοι αξιοσημείωτοι απόφοιτοι είναι οι:

*Γκάρετ Χόμπαρτ, 24ος Αντιπρόεδρος των ΗΠΑ 
*Τζέιμς Γκαντολφίνι, Αμερικανός ηθοποιός
*Κριστίν Ντέιβις, Αμερικανίδα ηθοποιός
*Ελίζαμπεθ Ουόρεν, Γερουσιαστής του Νιου Τζέρσεϊ
*Μπομπ Μενέντεζ, Γερουσιαστής του Νιου Τζέρσεϊ
*Φίλιπ Ροθ, Αμερικανός συγγραφέας
*Σεμπάστιαν Σταν, Αμερικανός ηθοποιός
*Ρόμπερτ Πίνσκι, Αμερικανός ποιητής και βραβευμένος με Βραβείο Πούλιτζερ
*Ντέιβιντ Στερν, πρώην κομισάριος του NBA
*Τζον ΝτιΜάτζιο, Αμερικανός ηθοποιός
*Τόνι Μόρρισον, Αμερικανίδα λογοτέχνης και βραβευμένη με Βραβείο Πούλιτζερ
*Τζόναθαν Κάρολ, Αμερικανός συγγραφέας
*Παναγιώτης Χαρανής, Έλληνας βυζαντινολόγος
*Ντέιβιντ Μπράιαν, Αμερικανός μουσικός
*Τζοάννα Έιντζελ, Αμερικανίδα σεναριογράφος και παραγωγός ταινιών
*Λουκάς Σαμαράς, Έλληνας γλύπτης, ζωγράφος και φωτογράφος
*Βιρτζίνια Λάιονς, Γερουσιαστής του Βερμόντ
*Ντέιβιντ Ρίτενχαουζ, Αμερικανός αστρονόμος, εφευρέτης, μαθηματικός, κατασκευαστής επιστημονικών οργάνων
*Λουίζ Νίβελσον, Ουκρανή γλύπτρια
*Κώστας Μαυρίδης, Ελληνοκύπριος Ευρωβουλευτής.

## Παραπομπές


## Εξωτερικοί σύνδεσμοι
* 

Ρουτγκερς
Κατηγορία:Νιου Τζέρσεϊ
Κατηγορία:Πολιτισμός του Νιου Τζέρσεϊ
Ασία (ρωμαϊκή επαρχία)

Η **Ασία** (Μικρά Ασία) είναι μια περιοχή που ανήκει στη σημερινή Τουρκία. Ονομάστηκε έτσι από το αρχαίο ελληνικό , που αρχικά σηματοδοτούσε τα ανατολικά παράλια του Αιγαίου Πελάγους.

Αποικήθηκε πρώτη φορά από αρχαίες ελληνικές φυλές. Μετά κατακτήθηκε από τους Πέρσες και αργότερα ανακτήθηκε από την μακεδονική αυτοκρατορία. Μετέπειτα γίνεται ρωμαϊκή επαρχία. Κατά τον χωρισμό σε ανατολική (Βυζάντιο) και δυτική ρωμαϊκή αυτοκρατορία, έγινε βυζαντινή επαρχία. Τέλος έγινε οθωμανική επαρχία και μέρος της Τουρκίας.

## Παραπομπές


## Εξωτερικοί σύνδεσμοι
* 

Κατηγορία:Ρωμαϊκές επαρχίες της Μικράς Ασίας
Δημητράνα Ιβάνοβα

Η ***Δημητράνα Ιβάνοβα*** (Βουλγαρικά: Димитрана Иванова, 2 Ιανουαρίου 1881 – 1960), ήταν Βουλγάρα εκπαιδευτικός μεταρρυθμιστής, υπερασπίστρια και ακτιβίστρια των δικαιωμάτων των γυναικών. Προήδρευσε της Βουλγαρικής Ένωσης Γυναικών από το 1926 έως το 1944.

## Νεαρή ηλικία και εκπαίδευση
Η Ιβάνοβα γεννήθηκε την 1η Φεβρουαρίου 1881 στο Ρούσε της Βουλγαρίας και ήταν κόρη ενός εμπόρου, όπου εκπαιδεύτηκε στο τοπικό δημοτικό σχολείο και γυμνάσιο θηλέων. Στη Βουλγαρία, οι γυναίκες είχαν τη δυνατότητα να παρακολουθούν διαλέξεις στο Πανεπιστήμιο της Σόφιας από το 1896, αλλά δεν μπορούσαν να είναι κανονικές φοιτήτριες εκεί μέχρι το 1901, καθώς τα γυμνάσια θηλέων προσέφεραν μόνο έξι από τους επτά τάξεις που απαιτούνταν για την εισαγωγή τους στο πανεπιστήμιο. Η Ιβάνοβα παρότι στερήθηκε μέρος της βασικής της εκπαίδευσης, έγινε η πρώτη γυναίκα που σπούδασε εκπαίδευση και φιλοσοφία στο Πανεπιστήμιο της Ζυρίχης. Όταν επέστρεψε στη Βουλγαρία το 1900, εργάστηκε ως δασκάλα, η οποία ήταν εκείνη την εποχή ουσιαστικά το μόνο επάγγελμα ανοιχτό στις γυναίκες (αν και μέχρι το 1904, απαγορεύονταν για παντρεμένες γυναίκες). Το 1914, παντρεύτηκε τον δάσκαλο Ντόντσο Ιβάνοφ, αλλά συνέχισε την επαγγελματική της ζωή (η απαγόρευση κατά των παντρεμένων δασκάλων καταργήθηκε το 1904). Το 1921, υπέβαλε αίτηση για σπουδές στη Νομική Σχολή του Πανεπιστημίου της Σόφιας και τελικά της επιτράπηκε να το κάνει, αποφοιτώντας το 1927. 

## Ψήφος γυναικών
Το 1926, διαδέχθηκε την Γιούλια Μαλίνοβα ως πρόεδρος της κορυφαίας οργάνωσης για τα δικαιώματα των γυναικών στη χώρα της, της Βουλγαρικής Ένωσης Γυναικών, η οποία ιδρύθηκε το 1901. Το 1935–40, ήταν μέλος του διοικητικού συμβουλίου της Διεθνούς Συμμαχίας Γυναικών. Έγινε μια γνωστή αμφιλεγόμενη προσωπικότητα στη δημόσια συζήτηση και συχνά γελοιοποιήθηκε από τον τύπο. Κατά τη διάρκεια της θητείας της ως προέδρου, έδωσε μεγάλη προσοχή σε δύο ζητήματα: στην άδεια των γυναίκων να ασκήσουν το δίκαιο, το οποίο θεωρήθηκε ως ένα σημαντικό συμβολικό ζήτημα (που συμβολίζει το δικαίωμα των γυναικών να εισέρχονται σε άλλα επαγγέλματα του ίδιου είδους) και το δικαίωμα της ψήφου των γυναικών. Οι γυναίκες της Βουλγαρίας απέκτησαν υπό όρους το δικαίωμα ψήφου το 1937, αλλά δεν μπορούσαν να είναι οι ίδιες υποψήφιες στις εκλογές εάν ήταν χήρες, παντρεμένες ή διαζευγμένες.

Η Ιβάνοβα συνελήφθη μετά την άνοδο του κομμουνιστικού καθεστώτος της Βουλγαρίας το 1944, όταν καταργήθηκαν όλες οι αστικές «αστικές» οργανώσεις. Απελευθερώθηκε από την παρέμβαση μιας από τις επαφές της στο κομμουνιστικό κίνημα το 1945.
 
## Παραπομπές

 

Κατηγορία:Βούλγαροι εκπαιδευτικοί
Κατηγορία:Φεμινιστές
Πώλα Αμπντούλ

Η **Paula Julie Abdul** (19 Ιουνίου 1962) είναι Αμερικανίδα τραγουδίστρια, στιχουργός, χορεύτρια, χορογράφος, ηθοποιός και τηλεοπτική προσωπικότητα. Ξεκίνησε την καριέρα της ως cheerleader για τους Los Angeles Lakers σε ηλικία 18 ετών και αργότερα έγινε η κεντρική χορογράφος για τα Laker Girls, όπου την ανακάλυψαν οι The Jacksons. Χορογράφησε μουσικά βίντεο για την Τζάνετ Τζάκσον και σύντομα υπέγραψε συμβόλαιο με την Virgin Records. Ο πρώτος δίσκος της *Forever Your Girl* (1988) έγινε ένας από τους πιο πετυχημένους δίσκους εκείνης της εποχής, πουλώντας 7 εκατ. αντίτυπα στις ΗΠΑ και κάνοντας ρεκόρ με τα περισσότερα singles από τον πρώτο δίσκο ενός καλλιτέχνη που κατέλαβαν την πρώτη θέση στο *Billboard* Hot 100 chart: "Straight Up", "Forever Your Girl", "Cold Hearted" και "Opposites Attract". Τα έξι singles της που κατέλαβαν την πρώτη θέση στο *Billboard* Hot 100 την ισοβάθμισαν με την Νταϊάνα Ρος που κατέλαβαν την πρώτη θέση στα charts.

Η Abdul ήταν μια από τους κριτές στον διαγωνισμό τραγουδιού *American Idol* από το 2002 έως το 2009 και από τότε εμφανίστηκε ως κριτής στα *The X Factor*, *Live to Dance*, *So You Think You Can Dance* και *The Masked Dancer*. Εργάστηκε ως χορογράφος σε αρκετές ταινίες, συμπεριλαμβανομένων των *Can't Buy Me Love* (1987), *The Running Man* (1987), *Coming to America* (1988), *Action Jackson* (1988), *The Doors* (1991), *Jerry Maguire* (1996) και *American Beauty* (1999). Έλαβε 17 υποψηφιότητες για MTV Video Music Award, κερδίζοντας πέντε βραβεία, και έλαβε βραβείο Grammy Καλύτερου Μουσικού Βίντεο για το "Opposites Attract" το 1991. Έλαβε δυο φορές το Primetime Emmy Award Καλύτερης Χορογραφίας για την δουλειά της στο *The Tracey Ullman Show*, και για άλλες ερμηνείες στα American Music Awards το 1990. Η Abdul τιμήθηκε με το δικό της αστέρι στην Λεωφόρο της Δόξας του Χόλιγουντ, και είναι η πρώτη entertainer που τιμήθηκε με το Nickelodeon Kids' Choice Awards.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανίδες τραγουδίστριες